રક્ષાબંધનના દિવસે જેલમાં બંધ કેદીઓને તેમની બહેનોને રાખડી બાંધવા માટે જેલમાં આવવા દેવામાં આવે છે. ત્યારે યુપીના ગ્રેટરનોઇડાની એક જેલમાં ઉજવાયેલા રક્ષાબંધન અંગે જાણી તમને નવાઇ લાગશે. રક્ષાબંધનના દિવસે ગ્રેટરનોઇડાના લુક્સરમાં આવેલ ગૌતમબુદ્ધનગર જિલ્લા જેલમાં કેટલીક પત્નીઓ પોતાને બહેન ગણાવી પતિઓને મળવા પહોંચી ગઇ હતી. વર્ષોથી જેલમાં બંધ પતિએ જેલના પાર્કમાં પત્નીને જોતા પોતાના પર કાબૂ મેળવી શકયા નહીં અને તેમને ભેટી પડ્યા. પત્નીને ભેટતા જ પોલ ખુલી ગઇ. ત્યારબાદ આવી મહિલાઓને બહાર કાઢી મૂકાઇ. આ સિવાય પોતાનાને મળવા માટે રક્ષાબંધન પર કેટલીય મુસ્લિમ મહિલાઓ પણ ભાઇઓને મળવા માટે રાખડી લઇ જેલમાં પહોંચી ગઇ અને જેલ મેનેજમેન્ટે તેમની મુલાકાત કરાવી.